Limbažos

**Paskaidrojuma raksts**

**2016.gada 24.marta saistošajiem noteikumiem**

**Nr.12 „Grozījumi Limbažu novada pašvaldības2012.gada 16.februāra**

**saistošajos noteikumos Nr.5 „Limbažu novada pašvaldības nolikums””**

|  |  |
| --- | --- |
| **Paskaidrojuma**  **raksta sadaļas** | **Norādāmā informācija** |
| 1. Projekta nepieciešamības pamatojums | Nepieciešams noteikt nodevu par būvniecības ieceres akceptu, veicot atzīmes paskaidrojuma rakstā vai apliecinājuma kartē. |
| 2. Īss projekta satura izklāsts | Limbažu novada dome, kopš iepriekšējo grozījumu veikšanas ir pieņēmusi lēmumus un noteikumus, kuri ir saistīti ar Limbažu novada pašvaldības nolikuma regulējumu, iestāžu nosaukumu maiņas, tāpēc nepieciešams veikt atbilstošus grozījumus. Nolikuma trešajā nodaļā ir atrunātas domes priekšsēdētāja un izpilddirektora pilnvaras izdod rīkojumus, no piektās nodaļas „Pašvaldības lēmumu projektu sagatavošanas kārtība un līgumu noslēgšanas procedūra” nepieciešams svītrot 67.punktu, kurā noteiktas pilnvaras izpilddirektoram un domes priekšsēdētājam izdot un parakstīt konkrētus rīkojumus. Pašvaldībā rīkojumu izstrādi un apriti regulē apstiprināti iekšējie normatīvie akti, kuros rīkojumus izdot ir pilnvaroti arī pašvaldības iestāžu un struktūrvienību vadītāji.  Atbilstoši jaunā Būvniecības likuma tiesiskajam regulējumam, nepieciešams noteikt vienu institūciju, kas nodarbojas ar būvniecības jautājumiem – Būvniecības un arhitektūras nodaļu pārdēvēt par Būvvaldi, savukārt Būvvaldes komisiju likvidēt. |
| 3. Informācija par plānoto projekta ietekmi uz pašvaldības budžetu | Neietekmē. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē. |
| 5. Informācija par administratīvajām procedūrām | Saistošo noteikumu projekts neskar administratīvās procedūras un nemaina privātpersonām veicamās darbības. |

|  |  |
| --- | --- |
| 6. Informācija par konsultācijām ar privātpersonām | Saistošo noteikumu izstrādē netika veiktas konsultācijas ar privātpersonām. Saistošo noteikumu projekts ievietots pašvaldības mājas lapā www.limbazi.lv. |

Limbažu novada pašvaldības

Domes priekšsēdētājs D.Zemmers

**SAISTOŠIE NOTEIKUMI**

Limbažos

2016.gada 24.martā Nr.12

**APSTIPRINĀTI**

ar Limbažu novada domes

24.03.2016. sēdeslēmumu

(protokols Nr.6, 43.§)

**Grozījumi Limbažu novada pašvaldības 2012.gada 16.februāra**

**saistošajos noteikumos Nr.5 „Limbažu novada pašvaldības nolikums”**

*Izdoti saskaņā ar*

*likuma „Par pašvaldībām” 43.panta trešo daļu*

Izdarīt Limbažu novada pašvaldības 2012.gada 16.februāra saistošajos noteikumos Nr.5 „Limbažu novada pašvaldības nolikums” (turpmāk – saistošie noteikumi) šādus grozījumus:

1. Aizstāt 7.13.punktā tekstu „Būvniecības un arhitektūras nodaļa” ar vārdu „Būvvalde”;
2. Izteikt 8.15.punktu šādā redakcijā:

„8.15. Pirmsskolas izglītības iestāde „Zīļuks””;

1. Izteikt 8.18.punktu šādā redakcijā:

„8.18. Limbažu Konsultatīvais bērnu centrs”;

1. Svītrot 8.22.punktu;
2. Svītrot 18.9.punktu;
3. Svītrot 19.punktā vārdus „(valdes, darba grupas (padomes))”;
4. Aizstāt 72.punktā tekstu „Būvniecības un arhitektūras nodaļa” ar vārdu „Būvvalde”;
5. Svītrot 67.punktu;
6. Saistošo noteikumu Pielikumā aizstāt tekstu „Būvniecības un arhitektūras nodaļa” ar vārdu „Būvvalde”.

Limbažu novada pašvaldības

Domes priekšsēdētājs D.Zemmers